b'\n_START_ARTICLE_\nArthur Evans\n_START_PARAGRAPH_\nSir Arthur John Evans (8. juli 1851 \xe2\x80\x93 11. juli 1941) var en britisk ark\xc3\xa6olog, kendt for sine udgravninger af Knossos p\xc3\xa5 Kreta._NEWLINE_Arthur Evans studerede historie i Oxford og G\xc3\xb6ttingen og var senere korrespondent i Kroatien for Manchester Guardian. I 1883 arresteret og f\xc3\xa6ngslet (nogle uger) for politiske aktiviteter i Dubrovnik._NEWLINE_Rejste i 1883 til Gr\xc3\xa6kenland hvor han fascineredes af ark\xc3\xa6ologen Heinrich Schliemann og dennes beretninger om sine udgravninger i Mykene._NEWLINE_Efter flere \xc3\xa5rs studier af et hieroglyfsegl med f\xc3\xb8r-f\xc3\xb8nikiske skrifttegn konkluderede han, at der havde eksisteret en f\xc3\xb8r-homerisk skrift, der m\xc3\xa5tte v\xc3\xa6re opst\xc3\xa5et p\xc3\xa5 Kreta._NEWLINE_Da han i 1893 rejste til Kreta lykkedes det ham at opk\xc3\xb8be omr\xc3\xa5det ved Knossos, hvor der tidligere var foretaget mindre udgravninger, fra den tyrkiske ejer._NEWLINE_Allerede ved sine f\xc3\xb8rste udgravninger fandt han brudstykker af en frise og lertavler med skrift, der bekr\xc3\xa6ftede hans teori om en f\xc3\xb8r-homerisk skrift._NEWLINE_Foretog i forbindelse med sine udgravninger en r\xc3\xa6kke omdiskuterede restaureringer af Knossos, men blev i 1911 videnskabeligt anerkendt, idet han blev udn\xc3\xa6vnt til professor i Oxford og adlet._NEWLINE_P\xc3\xa5 baggrund af sine udgravninger af Knossos opstillede Evans en kronologisk oversigt over den minoiske kultur for perioden 4000 \xe2\x80\x93 1000 f.Kr._NEWLINE_Det lykkedes aldrig for Evans at dechiffrere skriften (Linear A og Linear B) p\xc3\xa5 de mange lertavler.'